Eva Longoria

Eva Jacqueline Longoria Bastón (s. 15. maaliskuuta 1975 Corpus Christi, Texas) on yhdysvaltalainen näyttelijä ja malli.

 Ura 

Eva Longorian tunnetummat TV-roolit ovat olleet televisiosarjoissa Tunteita ja tuoksuja ja Täydelliset naiset. Longoria toimii myös L’Oréalin  ja Magnum-jäätelön  mallina. Ensimmäisen merkittävän elokuvaroolin hän sai elokuvasta The Sentinel – salaliitto vuonna 2006.

Longoria oli Pussycat Dolls -ryhmän erikoisvieraana huhtikuussa 2006 ja esiintyi Jessica Simpsonin musiikkivideossa "A Public Affair" yhdessä Christina Milianin, Christina Applegaten, Ryan Seacrestin, Maria Menounosin ja Andy Dickin kanssa vuonna 2006.

 Yksityiselämä 
Eva Longoria on yhdysvaltalais-meksikolaisesta perheestä ja nuorin neljästä tyttärestä; muut ovat Elisabeth, Emily ja Esmeralda. Hän on sisaruksista ainoa jolla on tummat silmät, tumma iho ja tummat hiukset. Tästä hän kärsi omien sanojensa mukaan nuoruudessaan. Hänet valittiin Miss Corpus Christi USA:ksi vuonna 1998.

Longoria oli naimisissa näyttelijä Tyler Christopherin kanssa vuosina 2002–2004. Tällöin Longoria esiintyi nimellä Eva Longoria Christopher. Longoria avioitui seuraavan aviomiehensä, koripalloilija Tony Parkerin kanssa 7. heinäkuuta 2007 maistraatissa Pariisissa. Avioliitto siunattiin kirkollisin menoin vuorokautta myöhemmin. Avioliiton myötä Longoria otti käyttöön jälleen yhdistelmäsukunimen Longoria Parker. Longoria haki avioeroa 17. marraskuuta 2010 löydettyään miehensä kännykästä satoja viestejä toiselta naiselta. Pari oli naimisissa kolme vuotta. Parin erottua Longoria ilmoitti ottavansa vanhan sukunimensä takaisin.

Longoria alkoi seurustella vuonna 2013, kihlautui joulukuussa 2015 ja avioitui toukokuussa 2016 Jose Antonio Bastónin kanssa. He saivat poikalapsen kesäkuussa 2018.

Filmografia
 Vuosi Tuotanto Rooli Muuta2000 Beverly Hills 90210  Lentoemäntä 1 jakso General Hospital  Brenda Barrett -kaksoisolento 1 jakso2003 Tunteita ja tuoksuja  Isabella Braña Williams  303 jaksoa Snitch'd Gabby elokuva Dragnet Etsivä Gloria Duran 10 jaksoa2004 Señorita Justice  Etsivä Roselyn Martinez  sivurooli The Dead Will Tell  Jeanieelokuva Carlita's Secret Carlita/Lexus päärooli Täydelliset naiset  Gabrielle Solis Päärooli vuosina 2004 - 2012,
180 jaksoa2005 Hustler's Instinct  Vanessa Santos  lyhytelokuva Harsh Times Sylvia Sivurooli2006 George Lopez  Brooke 1 jakso The Sentinel – salaliitto  Jill Marum  sivurooli2007 Sekaisin suhteessa  Consuela elokuva2008 Haamumorsian  Kate Spencer päärooli Lower Learning  Rebecca Seabrook päärooli Children's Hospital  Uusi kokki 1 jakso2010 Without Men Rosalba päärooli2011Artturi Joulu - Joulupukin poikaDe Silvasivurooli 2012For Greater Glory: The True Story of Cristiada Tulitasivurooli 2014 Brooklyn 99 Sophia Perez4 jaksoa2023Flamin' HotSihteerielokuva2024Only Murders in the BuildingEva Longoria (omana itsenään)6 jaksoa

Lähteet

Aiheesta muualla
 Eva Longoria Facebookissa


Luokka:Yhdysvaltalaiset näyttelijät
Luokka:Yhdysvaltalaiset mallit
Luokka:Amerikanmeksikolaiset
Luokka:Yhdysvaltalaiset missit
Luokka:Vuonna 1975 syntyneet
Luokka:Elävät henkilöt
Luokka:Seulonnan keskeiset artikkelit